  Туспуктэм: vk.com (Студия актерского мастерства "Выжыкыл") Майя Бывальцева 0+ «Выжыкыл» студие ветлӥсь пиналъёс учкисьёсты «Мимала но шайтанъёс» спектакленызы тодматозы. Возьматон 2-тӥ пӧсьтолэзе Удмуртиысь йӧскалык театрын ортчоз. Со сярысь Калыкъёслэн эшъяськон юртсылэн прессс-лужабез ивортӥз. Спектакль бордын пиналъёс но нодъясьёссы ӝыны ар пала ужазы. « Ми театрын драмаос, комедиос, трагедиос пуктӥськом, ны удмурт пиналъёс понна спектакльёсмы ӧвӧл. Соин ик ӵектос улсын удмурт кылын нылпи выжыкыл пуктоно кариським » Константин Никитин, «Актерлэн устолыкезъя «Выжыкыл» студия» ӵектослэн кивалтӥсез Спектакльлэн пуктӥсь режиссёрез Константин Ложкин, пуктӥсь суредасез Марина Самсонова, крезьгурез Анатолий Эркишев бырйиз. Возьматон 17 часын кутскоз, пыронэз эркын. Тодэ вайытом,  йӧскалык театрысь актёр Константин Никитин 2021-тӥ арын «Таврида» арт-кластерын ӵектосэныз грант утӥз. Со быдэс элькунысь пиналъёсты театр студие люканы луонлык сётӥз. Ватсалом, Удмуртиысь йӧскалык театр сезонзэ «Трокай» премьераен йылпумъяз. Тегъёс: пиналъёс Театр удмуртъёс Ижкар Удмуртия  